Бакинский рабочий

Бакинский рабочий (Коргари Боку) — рӯзномаи иҷтимоӣ-сиёсӣ ба забони русӣ, ки дар Озарбойҷон чоп мешавад. Рӯзнома воқеаҳои ҷамъиятию сиёсиро, ки дар Озарбойҷон ва берун аз он ба амал меоянд, инъикос менамояд.

 Таърих 
Шумораи якуми рӯзнома ҳамчун органи чопии ташкилоти Бокуи РСДРП дар моҳи апрели соли 1906 (мувофиқи маъхазҳои дигар дар моҳи май) ғайриқонунӣ аз чоп баромад. И.В.Сталин дар таъсиси рӯзнома иштирок кардааст. Дар моҳи сентябри соли 1908 он ба таври қонунӣ нашр шуд, аммо аллакай дар моҳи октябр аз ҷониби полис барои "самти зараровар" баста шуд. 22 апрели соли 1917 нашри рӯзнома аз нав cap шуд ва то 10 августи соли 1918 давом кард. Рӯзнома аз 25 июли соли 1920 бори аввал бо номи «Азербайджанская беднота» (Камбағалии Озарбойҷон) ва аз 7 ноябри ҳамон сол боз бо номи «Бакинский рабочий» ба нашр даромад. Органи КМ ҲКО. Бисёр шеърҳои Сергей Есенин бори аввал дар рӯзнома чоп шуда буданд.

Дар соли 1969 тираж 130 ҳазор нусха , соли 2009 — 3 ҳазор нусха буд.

 Ҷоизаҳо 

 Ордени Байрақи Сурхи Меҳнат (1946).
 Сипосномаи Президенти Федератсияи Россия (21 июни 1999) — барои фаъолияти чандинсолаи фаъол ва саҳми бузург дар рушди матбуоти Русия дар хориҷаРаспоряжение Президента Российской Федерации от 21 июня 1999 года № 200-рп «О поощрении благодарностью Президента Российской Федерации».

 Муҳаррирон 

 1922—1925 — Чагин, Пётр Иванович
 1931—1933 — Морозов, Иван Титович (1889-1957)
 Дар солҳои 40-ум (охири ҷанг — 1947) — Генрих Писман
 Аз солҳои 50-ум то соли 1970 — Окулов Михаил Александрович
 2001—2011 — Оғобек Аскаров
 2011 — 2021 — Раҳмон Ҳоҷиев
 2021— ҳоло — Илгар Ҳусейнов

 Эзоҳ 

Гурӯҳ:Рӯзномаҳо ба забони русӣ
Гурӯҳ:Рӯзномаҳои Озарбойҷон